Document ID: 32006D0194

ODLOČBA KOMISIJE
z dne 2. marca 2006
o določitvi vprašalnika v zvezi z Direktivo Sveta 96/61/ES o celovitem preprečevanju in nadzorovanju onesnaževanja (IPPC)
(notificirano pod dokumentarno številko C(2006) 598)
(Besedilo velja za EGP)
(2006/194/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/61/ES z dne 24. septembra 1996 o celovitem preprečevanju in nadzorovanju onesnaževanja (1), in zlasti člena 16(3) Direktive,
ob upoštevanju naslednjega:
(1)
Vprašalnik, ki ga morajo države članice uporabljati za pripravo poročil o izvajanju Direktive 96/61/ES o celovitem preprečevanju in nadzorovanju onesnaževanja, mora biti namenjen natančnemu ugotavljanju, kako države članice uporabljajo glavne ukrepe iz navedene direktive.
(2)
Glede na izkušnje, dobljene z izvajanjem Direktive 96/61/ES in uporabo prejšnjih vprašalnikov, kot je določeno v Odločbi Komisije 1999/391/ES z dne 31. maja 1999 o vprašalniku v zvezi z Direktivo Sveta 96/61/ES o celovitem preprečevanju in nadzorovanju onesnaževanja (IPPC) (izvajanje Direktive Sveta 91/692/EGS) (2), je treba prilagoditi vprašalnik za obdobje 2006-2008. Zaradi jasnosti je treba nadomestiti Odločbo 1999/391/ES.
(3)
Ukrepi, predvideni v tej odločbi, so v skladu z mnenjem odbora, ustanovljenega v skladu s členom 6 Direktive 91/692/EGS (3) -
SPREJELA NASLEDNJO ODLOČBO:
Člen 1
S to odločbo se določi vprašalnik v zvezi z Direktivo 96/61/ES, kakor je naveden v Prilogi k tej Odločbi.
Države članice uporabijo ta vprašalnik kot podlago za pripravo poročila, ki se predloži Komisiji v skladu s členom 16(3) Direktive 96/61/ES in zajema obdobje od 1. januarja 2006 do 31. decembra 2008.
Člen 2
Odločba 1999/391/ES se razveljavi.
Člen 3
Ta odločba je naslovljena na države članice.
V Bruslju, 2. marca 2006

Labels: 12
20